CELEX: 32018D0653
Language: el
Date: 2018-04-26 00:00:00
Title: Απόφαση (ΚΕΠΠΑ) 2018/653 του Συμβουλίου, της 26ης Απριλίου 2018, σχετικά με τη δημιουργία αποθηκευτικής ικανότητας για μη στρατιωτικές αποστολές διαχείρισης κρίσεων

27.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 108/22
            
         ΑΠΌΦΑΣΗ (ΚΕΠΠΑ) 2018/653 ΤΟΥ ΣΥΜΒΟΥΛΊΟΥ
   της 26ης Απριλίου 2018
   σχετικά με τη δημιουργία αποθηκευτικής ικανότητας για μη στρατιωτικές αποστολές διαχείρισης κρίσεων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως τα άρθρα 42 παράγραφος 4 και 43 παράγραφος 2,
   Έχοντας υπόψη την πρόταση του Ύπατου Εκπρόσωπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Για τους σκοπούς της ενωσιακής μη στρατιωτικής διαχείρισης κρίσεων είναι απαραίτητο να εξασφαλισθεί ότι πληρούνται ανάγκες ταχείας ανάπτυξης και επιχειρησιακές απαιτήσεις.
            
         
               (2)
            
            
               Στις 13 Νοεμβρίου 2012 το Συμβούλιο ενέκρινε την απόφαση 2012/698/ΚΕΠΠΑ (1) σχετικά με τη δημιουργία αποθήκης για μη στρατιωτικές αποστολές διαχείρισης κρίσεων. Δυνάμει του άρθρου 6 της εν λόγω απόφασης, μια επανεξέταση της χρησιμότητας, της αποτελεσματικότητας και της οικονομικής αποδοτικότητας της αποθήκης, διενεργήθηκε από την Ευρωπαϊκή Υπηρεσία Εξωτερικής Δράσης (ΕΥΕΔ). Το αποτέλεσμα της εν λόγω αναθεώρησης συζητήθηκε με τα αρμόδια προπαρασκευαστικά όργανα του Συμβουλίου κατά το πρώτο ήμισυ του 2016.
            
         
               (3)
            
            
               Στις 3 Μαΐου του 2016, η Επιτροπή Πολιτικής και Ασφάλειας επανέλαβε ότι η δημιουργία αποθηκευτικής ικανότητας είναι χρήσιμο μέτρο που θα στήριζε την ταχεία ανάπτυξη αποστολών σύμφωνα με την κοινή πολιτική ασφάλειας και άμυνας (ΚΠΑΑ). Συμφώνησε ότι η λειτουργία της νέας αποθηκευτικής ικανότητας θα πρέπει να ανατεθεί σε οργανισμό δημοσίου δικαίου των κρατών μελών ή σε οντότητά τους ιδιωτικού δικαίου επιφορτισμένη με δημόσια υπηρεσία, όπως προβλέπει το άρθρο 58 παράγραφος 1 στοιχείο γ) του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (2) και ζήτησε από την ΕΥΕΔ να κινήσει τη διαδικασία επιλογής. Η εντολή που συνιστά τη βάση για τη διαδικασία επιλογής εγκρίθηκε από τα αρμόδια προπαρασκευαστικά όργανα του Συμβουλίου.
            
         
               (4)
            
            
               Κατόπιν της έκθεσης της ΕΥΕΔ, ο Ύπατος Εκπρόσωπος της Ένωσης για Θέματα Εξωτερικής Πολιτικής και Πολιτικής Ασφαλείας («ο Ύπατος Εκπρόσωπος») διατύπωσε σύσταση προς το Συμβούλιο να επιλέξει τη σουηδική Υπηρεσία Πολιτικής Προστασίας (Myndigheten för samhällsskydd och beredskap – MSB) ως το φορέα αποθηκευτικής ικανότητας για την υλοποίηση της αποθηκευτικής ικανότητας.
            
         
               (5)
            
            
               Η αποθηκευτική ικανότητα θα πρέπει να αποκτά, να αποθηκεύει, να συντηρεί και να ανεφοδιάζει ένα στρατηγικό απόθεμα κομβικού εξοπλισμού και πόρων απαραίτητο για την ταχεία ανάπτυξη μη στρατιωτικής αποστολής ΚΠΑΑ. Θα πρέπει, επίσης, να αποκτά, να αποθηκεύει, να συντηρεί και να διαθέτει νέα και μεταχειρισμένα στοιχεία εξοπλισμού και πόρους αυτού του τύπου, καθώς και να παρέχει υπηρεσίες στήριξης, για μη στρατιωτικές αποστολές ΚΠΑΑ. Θα πρέπει, επίσης, να είναι δυνατό να αποκτά, να αποθηκεύει και να διαθέτει κάθε άλλο στοιχείο μεταχειρισμένου εξοπλισμού και πόρο που ανακτάται από τέτοιες αποστολές.
            
         
               (6)
            
            
               Η αποθηκευτική ικανότητα θα πρέπει, επίσης, να μπορεί να παρέχει, επικουρικώς, την ίδια στήριξη και σε άλλες επιχειρησιακές δράσεις της Ένωσης βάσει του άρθρου 28 της Συνθήκης και σε Ειδικούς Εντεταλμένους της Ευρωπαϊκής Ένωσης (ΕΕΕΕ).
            
         
               (7)
            
            
               Η αποθηκευτική ικανότητα θα πρέπει να υλοποιηθεί για περίοδο τριών ετών με δυνατότητα παράτασης για ένα ακόμη έτος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στόχοι
   1.   Προκειμένου να διασφαλιστούν η ταχεία ανάπτυξη κομβικού εξοπλισμού και πόρων και η παροχή κατάλληλων υπηρεσιών υποστήριξης για τις μη στρατιωτικές της αποστολές διαχείρισης κρίσεων, καθώς και η ταχεία και συνεχής πρόσβαση των αποστολών αυτών σε τέτοιου είδους εξοπλισμό και πόρους, η Ένωση θα ενισχύσει τις ικανότητές της μέσω της δημιουργίας αποθηκευτικής ικανότητας.
   2.   Η αποθηκευτική ικανότητα μπορεί να παρέχει επίσης, εφόσον χρειάζεται, την ίδια υποστήριξη όσον αφορά εξοπλισμό, πόρους και υπηρεσίες, για άλλες επιχειρησιακές δράσεις της Ένωσης δυνάμει του άρθρου 28 της Συνθήκης και για ΕΕΕΕ.
   Άρθρο 2
   Δημιουργία αποθηκευτικής ικανότητας
   1.   Για τους σκοπούς του άρθρου 1, δημιουργείται αποθηκευτική ικανότητα η οποία:
   
               α)
            
            
               θα αποκτά, θα αποθηκεύει, θα συντηρεί και θα ανεφοδιάζει ένα στρατηγικό απόθεμα κομβικού εξοπλισμού και πόρων, όπως προσδιορίζονται στο παράρτημα·
            
         
               β)
            
            
               θα αποκτά, θα αποθηκεύει, θα διατηρεί και θα διαθέτει νέο και μεταχειρισμένο κομβικό εξοπλισμό και πόρους και θα παρέχει υπηρεσίες υποστήριξης, όπως προσδιορίζονται στο παράρτημα, για μη στρατιωτικές αποστολές ΚΠΑΑ, περιλαμβανομένων στοιχείων που ανακτώνται από άλλες τέτοιες αποστολές.
            
         2.   Η αποθηκευτική ικανότητα μπορεί επίσης να αποκτά, να αποθηκεύει, να συντηρεί και να διαθέτει, για μη στρατιωτικές αποστολές ΚΠΑΑ, συναφή στοιχεία εξοπλισμού και πόρους που έχουν παρόμοια φύση και χρήση με τα στοιχεία που ορίζονται στο Παράρτημα.
   3.   Η αποθηκευτική ικανότητα μπορεί επίσης να αποκτά, να αποθηκεύει και να διαθέτει, για μη στρατιωτικές αποστολές ΚΠΑΑ, στοιχεία μεταχειρισμένου εξοπλισμού και πόρους που ανακτήθηκαν από άλλες τέτοιες αποστολές, και που έχουν διαφορετική φύση και χρήση από τα στοιχεία που ορίζονται στο παράρτημα.
   4.   Η αποθηκευτική ικανότητα μπορεί επίσης να επιτελεί, ανάλογα με τις ανάγκες, τα καθήκοντα που καθορίζονται στην παράγραφο 1 στοιχείο β) και στις παραγράφους 2 και 3 όσον αφορά άλλες επιχειρησιακές δράσεις της Ένωσης και τους ΕΕΕΕ.
   Άρθρο 3
   Εφαρμογή
   1.   Ο Ύπατος Εκπρόσωπος (ΥΕ) είναι υπεύθυνος για την εφαρμογή της παρούσας απόφασης.
   2.   Η τεχνική εφαρμογή της παρούσας απόφασης διενεργείται από τη σουηδική Υπηρεσία Πολιτικής Προστασίας που θα διαχειρίζεται τις αποθήκες. Η σουηδική Υπηρεσία Πολιτικής Προστασίας ασκεί τα καθήκοντά της υπό την ευθύνη του Ύπατου Εκπροσώπου, με την επιφύλαξη των χρηματοδοτικών ευθυνών της Επιτροπής ως έχουν στο άρθρο 4 παράγραφος 3.
   3.   Λεπτομερείς ρυθμίσεις για την υλοποίηση της παρούσας απόφασης θα συμφωνηθούν μεταξύ της σουηδικής Υπηρεσίας Πολιτικής Προστασίας και του διοικητή της μη στρατιωτικής επιχείρησης, σε διαβούλευση με τις αρμόδιες υπηρεσίες της Επιτροπής. Συγκεκριμένα, οι εν λόγω ρυθμίσεις διασφαλίζουν ότι ο διοικητής της μη στρατιωτικής επιχείρησης έχει πρόσβαση στην αποθήκη ώστε να ασκεί τεχνική και επιχειρησιακή εποπτεία, προκειμένου να διασφαλίζονται η ικανότητα ανάπτυξης και η ορθή λειτουργία των μη στρατιωτικών αποστολών διαχείρισης κρίσεων. Ο διοικητής της μη στρατιωτικής επιχείρησης αξιολογεί επίσης την τεχνική καταλληλότητα των μεταχειρισμένων πόρων για αποθήκευση και μελλοντική χρήση και ενημερώνει αν απαιτείται ανανέωση και αναπλήρωση των αποθεμάτων.
   4.   Η αποθηκευτική ικανότητα διαθέτει τον εξοπλισμό και τους πόρους που αναφέρονται στο άρθρο 2 παράγραφος 1 στοιχείο β) και άρθρο 2 παράγραφος 2, κατόπιν αιτήματος μη στρατιωτικής αποστολής ΚΠΑΑ, με βάση τις συγκεκριμένες ανάγκες της αποστολής και σύμφωνα με την εντολή της. Ο ίδιος όρος ισχύει αναλογικά και όσον αφορά άλλες επιχειρησιακές δράσεις της Ένωσης και ΕΕΕΕ.
   Άρθρο 4
   Χρηματοδοτικές ρυθμίσεις
   1.   Το ποσό δημοσιονομικής αναφοράς για την εφαρμογή της παρούσας απόφασης για την περίοδο των 36 μηνών μετά την ημερομηνία σύναψης της συμφωνίας που αναφέρεται στην παράγραφο 3, ανέρχεται σε 52 240 608,49 EUR.
   2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η Επιτροπή επιβλέπει την ορθή διαχείριση των δαπανών που αναφέρονται στην παράγραφο 2. Προς τούτο, συνάπτει συμφωνία με τη σουηδική Υπηρεσία Πολιτικής Προστασίας ως τον φορέα εκμετάλλευσης της αποθηκευτικής ικανότητας.
   4.   Η συμφωνία που αναφέρεται στην παράγραφο 3 προβλέπει, μεταξύ άλλων, ότι:
   
               α)
            
            
               ο εξοπλισμός και οι πόροι που αναφέρονται στο άρθρο 2 παράγραφος 1 στοιχεία α) και β) και άρθρο 2 παράγραφος 2 θα αγοραστούν από τη σουηδική Υπηρεσία Πολιτικής Προστασίας για ίδιο λογαριασμό και σύμφωνα με τους δικούς της κανόνες σύναψης συμβάσεων,
            
         
               β)
            
            
               η σουηδική Υπηρεσία Πολιτικής Προστασίας διαθέτει εξοπλισμό και πόρους δωρεάν στις μη στρατιωτικές αποστολές ΚΠΑΑ, τα οποία θα της επιστραφούν όπως ενδείκνυται,
            
         
               γ)
            
            
               πριν λήξει η συμφωνία, η σουηδική Υπηρεσία Πολιτικής Προστασίας θα δωρίσει όλο τον εξοπλισμό και τους πόρους που έχει αποθηκεύσει στην Επιτροπή ή σε οποιαδήποτε άλλη οντότητα ορίσει η Επιτροπή.
            
         5.   Η Επιτροπή επιδιώκει να συνάψει τη συμφωνία της παραγράφου 3 το ταχύτερο δυνατό μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία αυτή και για την ημερομηνία σύναψης της συμφωνίας.
   Άρθρο 5
   Υποβολή εκθέσεων
   1.   Ο Ύπατος Εκπρόσωπος υποβάλλει έκθεση στο Συμβούλιο σχετικά με την εφαρμογή της παρούσας απόφασης κάθε έξι μήνες.
   2.   Η Επιτροπή ενημερώνει το Συμβούλιο για τις χρηματοδοτικές πτυχές της λειτουργίας της αποθηκευτικής ικανότητας κάθε έξι μήνες.
   Άρθρο 6
   Επανεξέταση
   18 μήνες μετά την ημερομηνία σύναψης της συμφωνίας που αναφέρεται στο άρθρο 4 παράγραφος 3, το Συμβούλιο επανεξετάζει το ποσό δημοσιονομικής αναφοράς που αναφέρεται στο άρθρο 4 παράγραφος 1 όσον αφορά το ποσό που κρίνεται αναγκαίο για να καλυφθούν αιτήματα μη στρατιωτικών αποστολών ΚΠΑΑ, για στοιχεία εξοπλισμού και πόρους εκτός από την ποσότητα ειδών που έχουν αποθηκευθεί στο στρατηγικό απόθεμα, για να διασφαλιστεί ότι το ποσό δημοσιονομικής αναφοράς λαμβάνει δεόντως υπόψη τις εξελισσόμενες ανάγκες των εν λόγω αποστολών. Στην επανεξέταση αυτή λαμβάνονται επίσης υπόψη οι εξελισσόμενες ανάγκες άλλων επιχειρησιακών δράσεων της Ένωσης και των ΕΕΕΕ.
   Άρθρο 7
   Έναρξη και παύση ισχύος
   Η παρούσα απόφαση αρχίζει να ισχύει από την ημερομηνία της έκδοσής της. Παύει να ισχύει 36 μήνες μετά την ημερομηνία σύναψης της συμφωνίας που αναφέρεται στο άρθρο 4 παράγραφος 3, εκτός εάν το Συμβούλιο αποφασίσει να την παρατείνει για άλλους 12 μήνες.
   Άρθρο 8
   Κατάργηση
   Η απόφαση 2012/698/ΚΕΠΠΑ καταργείται.
   
      Βρυξέλλες, 26 Απριλίου 2018.
      
         
            Για το Συμβούλιο
         
         
            Η Πρόεδρος
         
         E. ZAHARIEVA
      
   
   
      (1)  Απόφαση 2012/698/ΚΕΠΠΑ του Συμβουλίου, της 13ης Νοεμβρίου 2012, σχετικά με τη δημιουργία αποθήκης για τις μη στρατιωτικές αποστολές διαχείρισης κρίσεων (ΕΕ L 314 της 14.11.2012, σ. 25).
   
      (2)  Κανονισμός (ΕΕ, Ευρατόμ ) αριθ. 966/2012 του Ευρωπαϊκού Κοινοβουλίου και του Συμβουλίου της 25ης Οκτωβρίου 2012 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).
   
      ΠΑΡΑΡΤΗΜΑ
      ΚΟΜΒΙΚΟΣ ΕΞΟΠΛΙΣΜΟΣ ΚΑΙ ΠΟΡΟΙ ΠΟΥ ΠΡΕΠΕΙ ΝΑ ΠΑΡΕΧΕΙ Ο ΦΟΡΕΑΣ ΕΚΜΕΤΑΛΛΕΥΣΗΣ ΤΗΣ ΑΠΟΘΗΚΗΣ
      Το στρατηγικό απόθεμα περιλαμβάνει τον κομβικό εξοπλισμό και τους πόρους που απαιτούνται για την ανάπτυξη μιας μη στρατιωτικής αποστολής ΚΠΑΑ έως και 200 ατόμων σε οποιαδήποτε περιοχή επιχειρήσεων εντός 30 ημερών.
      Ο κομβικός εξοπλισμός και οι πόροι είναι οι ακόλουθοι:
      
                  —
               
               
                  Οχήματα
                  
                              —
                           
                           
                              Όχημα εργασίας («SUV»)
                           
                        
                              —
                           
                           
                              Συμπαγές όχημα SUV
                           
                        
                              —
                           
                           
                              Μίνι λεωφορείο
                           
                        
                              —
                           
                           
                              Βαρέα 4×4
                           
                        
                              —
                           
                           
                              Σεντάν/ Station Wagon
                           
                        
            
                  —
               
               
                  Εξοπλισμός ΤΠ
                  
                              —
                           
                           
                              Εξυπηρετητές
                           
                        
                              —
                           
                           
                              Τείχη προστασίας
                           
                        
                              —
                           
                           
                              Επιτραπέζιοι υπολογιστές
                           
                        
                              —
                           
                           
                              Φορητοί υπολογιστές (laptop)
                           
                        
                              —
                           
                           
                              Οθόνες
                           
                        
                              —
                           
                           
                              Εκτυπωτές, μελανοταινίες και τύμπανα
                           
                        
                              —
                           
                           
                              Τροφοδοτικό αδιάλειπτης παροχής (UPS)
                           
                        
                              —
                           
                           
                              Σημεία πρόσβασης WiFi
                           
                        
                              —
                           
                           
                              Υπολογιστής, εξυπηρετητής και εξαρτήματα δικτύου
                           
                        
            
                  —
               
               
                  Εξοπλισμός επικοινωνιών
                  
                              —
                           
                           
                              Δορυφορικά τηλέφωνα
                           
                        
                              —
                           
                           
                              Ραδιόφωνα πολύ υψηλής συχνότητας (VHF)
                           
                        
                              —
                           
                           
                              Συσκευές παγκόσμιου συστήματος εντοπισμού θέσης (GPS)
                           
                        
                              —
                           
                           
                              Κινητά τηλέφωνα
                           
                        
                              —
                           
                           
                              Σύστημα εικονοτηλεδιασκέψεων (VTC)
                           
                        
            
                  —
               
               
                  Εξοπλισμός ατομικής προστασίας (ΕΑΠ)
                  
                              —
                           
                           
                              Αλεξίσφαιρα γιλέκα
                           
                        
                              —
                           
                           
                              Κράνη
                           
                        
                              —
                           
                           
                              Εξαρτήματα
                           
                        
            
                  —
               
               
                  Ιατρικός εξοπλισμός
                  
                              —
                           
                           
                              Κιβώτιο πρώτων βοηθειών (σακίδια με αντικείμενα κρίσιμα για τον έλεγχο τραυμάτων)
                           
                        
                              —
                           
                           
                              Αυτόματοι εξωτερικοί απινιδωτές (AED)
                           
                        
            
                  —
               
               
                  Εξοπλισμός ορατότητας
                  
                              —
                           
                           
                              Σημαίες
                           
                        
                              —
                           
                           
                              Προσωπικός εξοπλισμός ορατότητας (σκούφοι, περιβραχιόνια, φωσφορίζοντα γιλέκα κ.λπ.)
                           
                        
                              —
                           
                           
                              Αυτοκόλλητα οχημάτων
                           
                        
            
                  —
               
               
                  Διάφορα
                  
                              —
                           
                           
                              Μηχάνημα εκτύπωσης δελτίου ταυτότητας (εκτυπωτής για προσωπικά δελτία ταυτότητας)
                           
                        
                              —
                           
                           
                              Εξοπλισμός γραμμωτού κώδικα (συσκευή ανάγνωσης και εκτυπωτής ετικετών με γραμμωτό κώδικα)
                           
                        
            ΥΠΗΡΕΣΙΕΣ ΥΠΟΣΤΗΡΙΞΗΣ ΠΟΥ ΠΑΡΕΧΕΙ Ο ΦΟΡΕΑΣ ΕΚΜΕΤΑΛΛΕΥΣΗΣ ΤΗΣ ΑΠΟΘΗΚΗΣ
      
                  —
               
               
                  Δημόσιες συμβάσεις
                  Ο φορέας εκμετάλλευσης της αποθήκης θα προμηθεύεται το στρατηγικό απόθεμα εξοπλισμού για ίδιο λογαριασμό χρησιμοποιώντας τους δικούς του κανόνες σύναψης συμβάσεων.
               
            
                  —
               
               
                  Αποθήκευση, κωδικοποίηση και επικόλληση γραμμωτού κώδικα στο στρατηγικό απόθεμα
               
            
                  —
               
               
                  Αποστολή φορτίων
                  Ο φορέας εκμετάλλευσης της αποθήκης θα προετοιμάζει τον αποθηκευμένο εξοπλισμό προς αποστολή.
                  Ο φορέας εκμετάλλευσης της αποθήκης θα είναι υπεύθυνος για να εξασφαλίζει/να αναθέτει μέσω σύμβασης τη μεταφορά εξοπλισμού ως εξής:
                  
                              —
                           
                           
                              από την κεντρική αποθήκη προς την αποστολή ΚΠΑΑ
                           
                        
                              —
                           
                           
                              από την αποστολή ΚΠΑΑ προς την κεντρική αποθήκη
                           
                        
                              —
                           
                           
                              μεταξύ αποστολών ΚΠΑΑ
                           
                        
                              —
                           
                           
                              από και προς τους προμηθευτές
                           
                        
            
                  —
               
               
                  Σύστημα σχεδιασμού πόρων επιχείρησης (ERP)
                  Ο φορέας εκμετάλλευσης της αποθήκης θα παρέχει σύστημα ERP με κατάλληλα εφεδρικά συστήματα για να διασφαλίζει τη συνέχεια συναφών δραστηριοτήτων/ διεργασιών και θα παρέχει τη συντήρηση του συστήματος ERP. Ο φορέας εκμετάλλευσης της αποθήκης θα παρέχει τις υπηρεσίες που έχουν σχέση με τη διαμόρφωση, την παραμετροποίηση και τις επικαιροποιήσεις του συστήματος ERP. Ο φορέας εκμετάλλευσης της αποθήκης θα διαχειρίζεται επίσης όλες τις άδειες που απαιτούνται για τη χρήση του συστήματος ERP.
               
            
                  —
               
               
                  Τεχνική συντήρηση και επισκευή νέου και μεταχειρισμένου εξοπλισμού
                  Ο φορέας εκμετάλλευσης της αποθήκης θα παρέχει τεχνική συντήρηση και θα διενεργεί επιχειρησιακές δοκιμές τόσο μεταχειρισμένου όσο και νέου εξοπλισμού αποθηκευμένου στην αποθήκη. Ο φορέας εκμετάλλευσης της αποθήκης θα εξασφαλίζει επίσης την επισκευή μεταχειρισμένου εξοπλισμού, εάν λάβει εντολή από την αναθέτουσα αρχή.
               
            
                  —
               
               
                  Ανακαίνιση τεθωρακισμένων οχημάτων
                  Ο φορέας εκμετάλλευσης της αποθήκης παρέχει συντήρηση, ανακαίνιση και (εκ νέου) πιστοποίηση για τα τεθωρακισμένα οχήματα, εάν λάβει εντολή από την αναθέτουσα αρχή.
               
            
                  —
               
               
                  Υπηρεσίες διάθεσης
                  Ο φορέας εκμετάλλευσης της αποθήκης παρέχει υπηρεσίες που αφορούν τη διάθεση επικίνδυνων υλών (hazmat) όπως μπαταριών, λιπαντικών, πυρομαχικών, τεθωρακισμένων οχημάτων και ραδιοεξοπλισμού, που για διάφορους λόγους (ασφάλεια, περιβάλλον κ.λπ.) δεν μπορούν να παρασχεθούν επί τόπου από την αποστολή. Ο φορέας εκμετάλλευσης της αποθήκης αποστέλλει προς διάθεση και το στρατηγικό απόθεμα εξοπλισμού, το οποίο είναι ασύμφορο να επισκευαστεί.
               
            
                  —
               
               
                  Φαρμακευτικά προϊόντα και ιατρικά αναλώσιμα
                  Ο φορέας εκμετάλλευσης της αποθήκης διασφαλίζει τις προμήθειες φαρμακευτικών προϊόντων και ιατρικών αναλωσίμων απευθείας από τον προμηθευτή στο εξουσιοδοτημένο ιατρικό προσωπικό της αποστολής ΚΠΑΑ.